ועדת הבריאות, כנסת 25, פרוטוקול מספר 70, 2023-06-28 00:00

אוריאל בוסו: ערב טוב, אני מתכבד לפתוח את ישיבת ועדת הבריאות

אוריאל בוסו:  היום יום רביעי, ט' בתמוז התשפ"ג, 28 ביוני 2023

אוריאל בוסו:  הנושא: הצעת צו ביטוח בריאות ממלכתי (תרופות בסל שירותי בריאות) (הוראת שעה), התשפ"ג–2023

אוריאל בוסו:       אנחנו מקיימים את הדיון בשעת ערב מאוחרת בגלל החשיבות שלו והבשורה הגדולה שתצא מכאן הערב, בעזרת השם, לכל עם ישראל

אוריאל בוסו:  אני מבקש בראש ובראשונה להודות לשר הבריאות משה ארבל, לשר האוצר מר בצלאל סמוטריץ', על ההירתמות וההתגייסות שלהם למהלך חברתי חשוב

אוריאל בוסו:       בעקבות עליית שער היורו מאז תחילת 2023 ובהתאם לצו הפיקוח, צפוי מחירון תרופות המרשם להתעדכן בתחילת יולי ב-5% כלפי מעלה

אוריאל בוסו:  עלייה זו צפויה לחול על כמחצית מתרופות המרשם – כ-1,700 תכשירים

אוריאל בוסו:  משכך, בחצי השנה הקרובה צפויה עלייה בהיקף של עשרות מיליוני שקלים בתשלומי ההשתתפות העצמית של המבוטחים, שנגזרת ממחיר המחירון, וזאת כאשר עלות התרופות עבור קופות החולים נגזרת במנגנון שונה ולא תעלה בשיעור דומה לזה של ההשתתפות העצמית בחצי השנה הקרובה

אוריאל בוסו:      בצו שמונח לפנינו מוצע להקפיא את תשלומי ההשתתפות העצמית של המבוטחים במסגרת תוכנית הגבייה של קופות החולים עבור החודשים יולי עד דצמבר 2023, כך שלא יושפעו מהעלייה הצפויה במחיר המחירון וייוותרו כפי שהיו במחצית הראשונה של 2023

אוריאל בוסו:  הוראת שעה זו, ברמת המקרו, צפויה לחסוך הוצאות בסך עשרות מיליוני שקלים בתשלומי ההשתתפות העצמית של המבוטחים; וברמת הפרט, כלפי המבוטח שבקצה, צו זה יאפשר למבוטחים רבים להמשיך ולצרוך את התרופות שהם משתמשים בהן היום

אוריאל בוסו:  אני מבקש להדגיש: גם אם אנחנו חוסכים כאן שבעה שקלים למבוטח, יכול להיות שאנחנו מצילים אנשים

אוריאל בוסו:  אולי בזכות החלטה שלנו כאן הערב אנשים ימשיכו לקבל טיפול רפואי

אוריאל בוסו:       ביום חמישי האחרון ביקרנו בבית החולים האנגלי בנצרת

אוריאל בוסו:  נדהמתי לשמוע ממנהל בית החולים, פרופ' פהד חכים, כי הוא ראה באחד הביקורים שלו את אחד הילדים החולים מטופל במרפאת הילדים עקב בעיה בריאותית, ואותו ילד נמצא שם כבר מספר ימים ואין שיפור במצבו

אוריאל בוסו:  מנהל בית החולים שאל את האימא של הילד למה אין שיפור, והאימא של הילד אמרה לו כי היא כבר לא לוקחת את התרופות עבור הילד, כי חסרים לה שבעה שקלים לשלם על התרופה

אוריאל בוסו:  או אנשים שצריכים לעשות טיפולי המשך ולא עושים טיפולי המשך, גם אם זה שבעה שקלים יותר

אוריאל בוסו:  אלה אנשים שאצלם זה בשביל אוכל

אוריאל בוסו:  תראו באיזו מציאות אנחנו חיים

אוריאל בוסו:       אמרתי הבוקר שאנחנו לא מחכים ולא נוותר, ולמרות שהמהלך הזה מורכב, אין לנו ברירה

אוריאל בוסו:  עם ישראל צופה בנו ומחכה לבשורה

אוריאל בוסו:       ברשותכם, נשמע בתחילה את משרד הבריאות

אוריאל בוסו:  חיים הופרט, משרד הבריאות, בבקשה

חיים הופרט: תודה ליושב-ראש ולכל החברים

חיים הופרט:  כמובן שאנחנו שמחים להביא את הצו הזה, שאמור להקל על המטופלים

חיים הופרט:  כמובן שמתוקף אחריותנו על קופות החולים ועל שמירה על יציבותן הפיננסית ועל השירותים שניתנים לאזרחים, אנחנו נייצר, ככל שיידרש, מנגנון גידור שבו נבחן את העלויות שנוספו בפועל לרכישת תרופות בקופות החולים עקב העלויות של שער האירו, ולממן את הנמוך מבין ההפרש שנוצר בין סכום ההשתתפות העצמית שהיה צפוי להתקבל לקופת החולים ולא התקבל

חיים הופרט:       כמו כן, המימון של הדבר הזה נעשה בהתאם להסכמה שניתנה על ידי שר האוצר

חיים הופרט:  שר הבריאות שלח מכתב לשר האוצר בבקשה שהמימון יגיע מעודפים שקיימים במבחני תמיכה קיימים לקופות החולים שהגיעו לתת-מיצוי לאור עיכוב במימוש

חיים הופרט:  אבל זה רק כדי לסבר את האוזן

חיים הופרט:  אנחנו שמחים וגאים להביא את הצו הזה לכאן

אוריאל בוסו: אני רוצה שתחדד ותסביר קצת מה הפירוש של זה שאתם עושים את זה כהוראת גידור לקופות

חיים הופרט: לאור העובדה שיש חוסר ודאות לגבי העלות האמיתית של הצו – כי צריך להיכנס פה להסכמי רכש של קופות החולים ולהבין בדיוק מה העלות של המהלך הזה - - -     

אוריאל בוסו: בחלק מדובר במלאים, חלק לא הושפעו מההסכמים, ואנחנו לא יודעים במה מדובר, אם בכלל - - -     

חיים הופרט: נכון, אבל חשוב לנו לתת לקופות החולים את הגידור, כי בסופו של דבר קופות החולים הם לא ארגונים לכוונת רווח; הם ארגונים שהמדינה הסמיכה אותם לתת שירותים מטעם המדינה למבוטחים והיציבות שלהם היא אבן יסוד במערכת הבריאות הישראלית, ולכן אנחנו נשמור עליהם על ידי מתן גידור בהתאם למתווה שציינתי

אוריאל בוסו: אוקיי

אוריאל בוסו:  גאיה עפר, משרד האוצר, בבקשה

גאיה עפר: ערב טוב

גאיה עפר:  אני חוששת שהצעד הזה, אין בו בשורה כפי שמשרד הבריאות תיאר כאן

גאיה עפר:  מדובר בהקפאה זמנית של השתתפויות, שבחודש ינואר – צריך לומר וצריך שזה יהיה ברור – יעלו באותו שיעור של 5%, ואפילו יותר אם המגמות ימשיכו

גאיה עפר:       אני חושבת שאותו גידור שהוזכר כאן בא למנוע מצב שאובדן ההכנסות הזה בעצם ימומן מצמצום שירותים אחרים לאזרח, שהם לא פחות חשובים

גאיה עפר:  ולכן שר האוצר באמת השיב לשר הבריאות שחשוב לו שהמימון של אובדן ההכנסות הזה יהיה מתקציב המטה של המשרד, ולא על חשבון הסל הציבורי והשירותים שהקופות נותנות, בניגוד למה שהציע פה משרד הבריאות

גאיה עפר:  ולכן זו גם ההתניה

גאיה עפר:       מבחינה מקצועית צריך לומר שההפחתה, או ההקפאה, הרוחבית של השתתפויות היא לא פרוגרסיבית, כלומר היא בעצם מגיעה לעשיר כמו לעני, למי שבר-יכולת כמו למי שאין לו יכולת, לחולה וגם לאדם שרק רוכש תרופה ב-18 שקלים פעם בחודשיים-שלושה, שאולי יראה מזה חיסכון של אגורות ספורות

גאיה עפר:  לכן אני חושבת שמדובר בניצול לא יעיל של משאבי המדינה, משאבי משרד הבריאות

גאיה עפר:  אבל, כמובן, עמדת השר שלי הובאה במכתב, וככל שיש מימון תקציבי מלא מהתקנות האמורות, כפי שהשר התנה בהסכמתו, אז עמדת משרד האוצר ושר האוצר היא להסכים לצו

אוריאל בוסו: תודה רבה

אוריאל בוסו:  אתה רוצה לענות?     

חיים הופרט: חשוב שהציבור ישמע שאנחנו לא יודעים מה יקרה למחירים ב-1 בינואר

חיים הופרט:  ב-1 בינואר המחירים עוברים reshuffle שלם של מנגנון ציטוט

חיים הופרט:  להגיד לציבור שהמחירים יעלו ב-1 בינואר זו אמירה שאני לא יודע מאיפה היא הגיעה, כי אנחנו לא יודעים מה יקרה ב-1 בינואר

חיים הופרט:  ולכן אנחנו עושים את ההקפאה רק לחצי שנה

חיים הופרט:  אם היינו יודעים מה יקרה ב-1 בינואר היינו דנים עם משרד האוצר על מה יקרה אחרי ה-1 בינואר, אבל כרגע אנחנו מביאים לציבור את חצי השנה הזאת כי זה כרגע המצב

חיים הופרט:  אנחנו לא יודעים מה יקרה ב-1 בינואר, וכמו בכל שנה, מחירון התרופות מתעדכן ב-1 בינואר

אוריאל בוסו: ואני מבין שבשלב הזה הוקצו 20 מיליון ש"ח ועוד - - -     

חיים הופרט: לא, בקשת שר האוצר לגידור היא בסכום

חיים הופרט:  הוא הציע תקנות תקציביות, שר הבריאות מציע כסף שאמור היה להגיע לקופות אבל לא צפוי להגיע לאור זה שהם לא מצליחים למצות כספים

חיים הופרט:  אני מניח שזה ייסגר ברמת הממשלה

חיים הופרט:  לי היה חשוב לעמוד על כך שיש מנגנון גידור לקופות החולים מתוך האחריות שלנו, ולהגיד שאנחנו לא יודעים מה קורה ב-1 בינואר

חיים הופרט:       לעניין הפרוגרסיביות – במערכת הבריאות הפרוגרסיביות אינה מגיעה בהשתתפויות העצמיות, אלא היא מגיעה על ידי גביית מס הבריאות באופן פרוגרסיבי

חיים הופרט:  ככה המחוקק החליט

חיים הופרט:  ההשתתפויות העצמיות אינן עובדות באופן פרוגרסיבי, למעט תקרות הגבייה לחולים כרוניים

גאיה עפר: אני רוצה להתייחס לעניין הגידור ולחדד

גאיה עפר:  מכתב שר האוצר לא דיבר על גידור, הוא דיבר על תקצוב מלא בסך 40 מיליון שקלים

גאיה עפר:  זו ההתניה, וזה ברור מאוד

גאיה עפר:  המילה גידור לא מופיע בו

גאיה עפר:  יש בסעיף 2 התייחסות למקור של ה-20 מיליון, התייחסות שאומרת שאם יהיה חיסכון כתוצאה ממהלכים - - -     

אוריאל בוסו: אני אגיד איפה כתוב גדור: "ככל שיידרש"

אוריאל בוסו:  המשמעות של "ככל שיידרש" היא שלא בטוח שנשתמש בזה

אוריאל בוסו:  "וזאת כפוף לכך שהמקור לתקצוב, ככל שיידרש, לצו המוצע בסך 40 מיליון שקלים, יהיו כדלקמן

אוריאל בוסו: "

אוריאל בוסו:  זאת אומרת שאולי לא נצטרך את ה-40 מיליון

אוריאל בוסו:       אני רוצה לומר משהו שלא התכוונתי להגיד

אוריאל בוסו:  אני נמצא כרגע במהלך מול משרד הבריאות, והבנתי שתוך חודש תהיה מוכנה בדיקה של כל הרזרבות, או היתרות, או העלויות או מערך סל התרופות בכלל

אוריאל בוסו:  אני מציע למשרד הבריאות אולי להתחיל לחשוב על מנגנון אחר של מכירת התרופות במדינת ישראל שלא דרך הקופות בצורה כזאת או אחרת

אוריאל בוסו:  עלויות התרופות לא אמורות לממן את הגירעונות של הקופות

אוריאל בוסו:  צריך לשים את זה על השולחן: ההשתתפות העצמית שהאזרח משלם על חלק מהתרופות יכולה להיות לפעמים פי שניים מהעלות שזה עולה לחברה עצמה, כי זאת חברה גדולה שעושה רכש

אוריאל בוסו:  אנחנו ניכנס לזה, ניכנס לכל רכש התרופות, נבדוק תרופה תרופה

אוריאל בוסו:      אני מציע לקופות ולכולם להסכים למהלך הזה, כי בסוף מדובר בדברים שהם מצילי חיים

אוריאל בוסו:  וכמה שזה נראה פעוט, בסוף הרבעון אתה רואה מה יורד לך בהשתתפות: במשפחה ממוצעת, לא משפחה שיש בה מחלות כרוניות, מדובר על יותר ממאות שקלים, מדובר על אלפי שקלים

אוריאל בוסו:  אנחנו לא יכולים להרשות את העליות הללו לאנשים שנאנקים תחת הנטל

אוריאל בוסו:  ואם אמרו פעם שזה או תרופות או מזגן, היום זה כבר הרבה יותר חמור, היום זה או לחם או תרופות

אוריאל בוסו:  צריך לזכור את זה

גאיה עפר: כבוד היו"ר, אני רוצה להתייחס למה שאמרת

גאיה עפר:  לפי החוק, השתתפויות עצמיות הן חלק ממקורות המימון של הסל

גאיה עפר:  הן כמובן לא מממנות את גירעון הקופות, אבל בוודאי שאם הן לא מתקבלות או אם הן נשחקות לאורך הזמן, הן שוחקות למעשה את המקורות של הסל

גאיה עפר:  בסופו של דבר המקורות האלה הם לא מקורות רווח של קופות החולים אלא הם המשאבים שמממנים את השירותים שכולנו צורכים

אוריאל בוסו: אם אני אעשה את הבדיקה ואגלה שבתוך ה-600 מיליון שקלים שבסל, העלויות של התרופות מגיעות ללא יותר מ-400 מיליון שקלים, ואם יסתבר שחלק מהתרופות בסל הן כבר לא רלוונטיות וכבר לא משתמשים בהן, אז בכלל יישארו יתרות אחרות

אוריאל בוסו:  אזרחי ישראל בטוחים שיש לנו 600 מיליון שקלים בסל לתרופות מצילות חיים, אבל בסוף, אולי זה לא מגיע ליעדו

אוריאל בוסו:  לצד זה יש לנו עדיין המון תרופות שלא יכולות להיכנס לסל, כי הרי הקופה לא יכולה לתת הכול

אוריאל בוסו:  אז לפחות שנשתמש במה שקיים וננצל באופן מלא ונמקסם את הסל עצמו

אוריאל בוסו:  ליאור, אתה רוצה לומר משהו?     

ליאור ברק: אני רוצה להתייחס לאמירה שלך

ליאור ברק:  ועדת הסל וועדת המשנה עושות כל שנה בדיקה ומנסות לטייב את התחשיבים שלהן כשהן מכניסות את התרופות לסל

ליאור ברק:  בנוסף, כשיש להם עודפים משנה קודמת או כשאנחנו רואים שקופות לא הגיעו לתחתית או לרצועת הסכם מסוימת, אנחנו לפעמים משתמשים בזה כמקור

ליאור ברק:  זה דבר שנעשה באופן שוטף בוועדת המשנה

ליאור ברק:  לפני 12 ו-15 שנה, בפעמים קודמות שבדקנו, באמת היו עודפים, אבל מאז מתכונת העבודה השתנתה באופן משמעותי

אוריאל בוסו: תודה

אוריאל בוסו:  מישהו רוצה להוסיף משהו?     

גאיה עפר: אני אשמח לשאול לעניין תחולת הצו

גאיה עפר:  יש חשש שיהיה קושי להיערך לעניין הזה, לפי מה שקראתי בהתייחסות שקופות החולים העבירו, ויש חשש מתביעות ייצוגיות אם לא ייערכו בזמן בעניין הזה

גאיה עפר:  אם יש גבייה בניגוד לחוק אז יש חשיפה לתביעות ייצוגיות

אוריאל בוסו: את מייצגת כאן את הקופות או את האוצר?     

גאיה עפר: לא, אני מייצגת את החשש מחשיפה תקציבית נוספת שעניינה בתביעות ייצוגיות ולא באובדן הכנסות - - -     

אוריאל בוסו: איזה תביעות ייצוגיות יכולות להיות?     

גאיה עפר: כמו שאמרתי, ככל שייכנס צו לתוקף מבלי שיש אפשרות ליישם אותו, ובפועל ימשיכו לגבות סכומים אחרים ממה שהצו קובע, למעשה קופות החולים יהיו חשופות לתביעות ייצוגיות אם הן ימשיכו לגבות בניגוד לצו

גאיה עפר:  לכן צריך לוודא שהדבר הזה בר יישום

אוריאל בוסו: אנחנו נשמע את הקופות

אוריאל בוסו:  אור קיים, שירותי בריאות כללית, נמצא איתנו בזום

אוריאל בוסו:  בבקשה

אושר שקלים: ערב טוב, יש לי שלוש נקודת קצרות

אושר שקלים:  אני אתחיל ממה שציינה עכשיו גאיה

אושר שקלים:  אכן יש לנו מורכבות תפעולית מאוד גדולה לבצע את המהלך, בטח כשזה קורה מהיום למחר

אושר שקלים:  הפעולה הטכנית הזאת של הקפאה היא לא דבר פשוט במערכות, ואנחנו נדרשים להכנות רבות בשביל ליישם את זה במערכות שלנו

אושר שקלים:       דבר שני, אנחנו מברכים כמובן על הכוונה להילחם ביוקר המחיה, אבל חשוב להגיד שלמהלך הזה יש עלויות משמעותיות לקופה בגין אובדן הכנסות, ולכן, לצד המהלך הזה, חשוב לנו שיגיע גם שיפוי לקופות החולים

אושר שקלים:  בהקשר הזה אני מתחבר למה שאמר משרד הבריאות

אושר שקלים:  חשוב לנו שהעלויות האלה יפוצו באופן מלא, כדי שהן לא יפגעו בשירותים שאנחנו מספקים בסל, ושזה לא יהיה מתוך הקטנה של מבחני תמיכה בתחומים קיימים או הקטנה של מבחנים שהיו אמורים להיכנס השנה וייכנסו בסכומים קטנים יותר

אוריאל בוסו: בוא תגיד לי את הקושי

אוריאל בוסו:  קודם כול, כבר פורסם לא מהיום שאנחנו הולכים למהלך הזה

אוריאל בוסו:  נכון שהעניינים התנהלו טכנית בין משרד הבריאות למשרד האוצר לגבי המקורות וההיערכות, אבל אתם ידעתם שצריך להיערך לכך

אוריאל בוסו:  לגבי העלאת המחירים – נערכתם לכך

אוריאל בוסו:  איך נערכתם?     

אושר שקלים: אנחנו נערכים מרגע שקיבלנו את המחירון החדש

אושר שקלים:  צריך להגיד שהמחירון החדש השתנה וקיבלנו מחירון חדש, ואחרי זה קיבלנו, שלשום כמדומני, עוד מחירון

אושר שקלים:  בדרך כלל מה שקורה זה שהמחירונים זורמים בצורה אוטומטית למערכות ויש לנו יכולת לקלוט אותם באופן אוטומטי

אושר שקלים:  עכשיו, בגלל ההקפאה הזאת, אנחנו צריכים להתאים את המערכות באופן ידני, שזה מהלך שלוקח משאבים, כי למעשה צריך לעשות את זה באופן ידני כמעט תרופה-תרופה

אוריאל בוסו: הצו נכנס לתוקף ב-1 ביולי

אוריאל בוסו:  מבחינתכם, בתרופות שהמחירים שלהן אמורים לעלות, אתם יודעים לספק את ההנחה הנדרשת? או יותר נכון, אתם יודעים לא להעלות?     

אושר שקלים: אנחנו נהיה בבעיה מאוד משמעותית

אוריאל בוסו: יש לך איזו הצעה? בוא תגיד לי מה אתה מציע?     

אושר שקלים: אנחנו מציעים שהוועדה תיתן לנו עוד איזושהי שהות להתארגן מבחינה טכנית כדי ליישם את ההחלטה כמו שהיא וכדי לא להיות חשופים, כמו שמשרד האוצר אמר, לטענות כאלה או אחרות לגבי הגבייה

אוריאל בוסו: כמו שאתה הולך לקופה ומבקש ממנו "תעשה לי הנחה" והוא עושה לך הנחה, יש אפשרות שעל כל תרופה שצריכה לעלות תעשה 5% פחות

אוריאל בוסו:  אתה אומר שלא הכול עלה ב-5%, חלק עלה ביותר, חלק בפחות, וגם אולי לכם חלק מהתרופות לא עולות יותר כי יש לכם מלאים והחוזים שלכם מתחילים רק ב-1 בינואר 2024 ועד אז אתם בסדר

אוריאל בוסו:  השאלה אם אתה יודע להצביע על משהו ממוקד וספציפי או שאתה מדבר איתי באוויר? את הצו אנחנו הולכים לאשר והוא אמור להיכנס ב-1 ביולי, עד 30 בדצמבר

אושר שקלים: אני חוזר על מה שאמרתי

אושר שקלים:  יש לנו קושי מאוד מאוד משמעותי

אושר שקלים:  ציינת את מספר התרופות שיש בהן שינוי

אושר שקלים:  בגלל שהמערכות שלנו קולטות את כל המחירונים ביחד, בעוד שפה אנחנו נדרשים למשהו שלא קורה באופן קבוע, אנחנו נדרשים לעדכן כמעט כל תרופה וכל הנחה באופן כמעט ידני, ומדובר במורכבות טכנית מאוד גדולה

אוריאל בוסו: אוקיי, תודה

אוריאל בוסו:  אנחנו נשמע עוד קופות ונראה כיצד נפעל

אוריאל בוסו:  מוריס דורפמן, מכבי שירותי בריאות, בבקשה

מוריס דורפמן: ערב טוב, אדוני היו"ר

מוריס דורפמן:  אני מאוד הופתעתי ממה שחיים דיבר על נושא הגידור

מוריס דורפמן:  אני בכלל לא חושב שיש איזשהו עניין גידורי פה

מוריס דורפמן:  יש פה הכנסות שאנחנו בקופות החולים פשוט לא נקבל, ופשוט צריך להחזיר לנו

מוריס דורפמן:  אגב, אין לנו שום התנגדות לאף אחד, ואם המדינה רוצה לצמצם את יוקר המחיה כולנו מברכים, אבל אל תיגעו לנו בהכנסות

מוריס דורפמן:  זה מאוד פשוט, והסכומים ידועים לכולם, גם לחיים

מוריס דורפמן:       לעניין ההיערכות, כל קופה עובדת - - -     

אוריאל בוסו: שנייה

אוריאל בוסו:  הרי אתה יודע שלא כל התרופות עולות באופן אוטומטי, אלא אם כן החלטתם להעלות באופן גורף את כל ה-1,700 תרופות ב-5%

אוריאל בוסו:  אין לכם דברים אחרים שבהם יש לכם מלאים וכדומה?     

מוריס דורפמן: אין קשר בין מחירי התרופות לבין גביית השתתפויות עצמיות לעניין זה

אוריאל בוסו: לא, זה נגזרת

מוריס דורפמן: רגע, בוא נניח לצורך הדיון – ואני בכוונה מקצין – ששום דבר לא קורה למחירי התרופות

מוריס דורפמן:  עדיין, יש השתתפויות עצמיות שהיו בתקציב שלי שהוגש למשרד הבריאות ואושר על ידו, תקציב שעל בסיסו אני נותן שירות, אלא שכרגע יש בו סכום שלא יגיע

מוריס דורפמן:  כך שיש לי הכנסות שלא יגיעו, וזה אומר שאני אתן פחות שירותים, זה הכול

מוריס דורפמן:  אני לא אמרתי לרגע - - -      

קריאה: - - - לגבי האירו

מוריס דורפמן: זה קשור למחירי "ירפא", ומשרד הבריאות ומשרד האוצר יודעים את זה היטב, ולכן להפעיל כלים כמו גידור זה קצת לזלזל בכל מה שקורה פה

מוריס דורפמן:       אבל אני רוצה לדבר על ההיערכות, כי בעיניי זה לא פחות חשוב

מוריס דורפמן:  הדרך שאנחנו עובדים היא שהמערכות שלנו פשוט קוראות את מחירון "ירפא"

מוריס דורפמן:  המחירון הזה הולך להתעדכן ב-1 ביולי

מוריס דורפמן:  חיים הופרט פרסם שהמחירון הולך להתעדכן ומחירי המחירון יעלו

מוריס דורפמן:  המערכות שלנו פשוט קוראות המחירים האלה, זה משהו טכני, ואני לא יודע פתאום להגיד לו "לתרופה א' תקרא 10% ולתרופה ב' תקרא 9

מוריס דורפמן: 5%"

מוריס דורפמן:  אצלנו גם אי אפשר לעשות את זה ידנית

מוריס דורפמן:  אמרנו את זה למשרד הבריאות

מוריס דורפמן:  אנחנו לא יכולים להיערך לכל הליך חקיקתי כזה או אחר שהמדינה מתכוונת לעשות עוד לפני שהוא קורה

מוריס דורפמן:  הודענו שאנחנו צריכים עד חודש היערכות, ולכן אנחנו מבקשים שהמהלך הזה יחול ב-1 באוגוסט

מוריס דורפמן:       לגבי החשש שיתבעו אותנו – יתבעו אותנו בוודאות, כי כולם יודעים שאתם מאשרים את זה, זה היה בתקשורת

מוריס דורפמן:  יבוא ב-1 ביולי מבוטח, יראה שהוא צריך לשלם 18

מוריס דורפמן: 90 במקום 18 שקל, ואז הוא יבקש שיחזירו לו את ה-90 אגורות ותהיה תביעה ייצוגית

מוריס דורפמן:  ולכן אנחנו מבקשים שתיתנו לנו זמן להיערך בצורה מחשובית ומסודרת לעניין הזה, כדי שלא יהיו טעויות ולא יהיה אף מבוטח שבטעות ישלם יותר

מוריס דורפמן:  אגב, יותר גרוע מתביעה ייצוגית זה בן אדם שבכלל לא יודע ומשלם יותר

מוריס דורפמן:  ולכן, כדי שאף מבוטח לא ייפגע, אנחנו מבקשים את הזמן הזה

אוריאל בוסו: תודה רבה

אוריאל בוסו:  חן לוי, מקופת חולים מאוחדת

חן לוי: שלום לכולם

חן לוי:  אני מצטרף למה שמוריס ומה שאור אמרו

חן לוי:  בסוף, יש פה פגיעה בהכנסות, אין דרך אחרת להבין את זה, וגם משרד הבריאות מבין שתהיה פגיעה בהכנסות

חן לוי:  אגב, זה לא רק פגיעה בהכנסות: לפי דברי ההסבר לחוק הולכת להיות פגיעה גם בעלויות הרכש

חן לוי:  זאת אומרת, עלויות הרכש הולכות לגדול

חן לוי:  זאת אומרת, הקופות נפגעות פה משני הכיוונים: גם גידול בעלויות הרכש, וגם, בעקבות הצו, פגיעה בהכנסות

חן לוי:      כבוד היושב-ראש דיבר על ההכנסות מהשתתפויות עצמיות, וצריך להבין שהן כן מקור של סל הבריאות

חן לוי:  אגב, מקזזים לנו בהעברה של התקציב אחוז נורמטיבי שעומד היום על 6

חן לוי: 45%, כשבסוף, כמו שגם משרד הבריאות מראה בדוחות שלו, האחוז שנגבה בפועל הוא באזור ה-5

חן לוי: 70

חן לוי:  זאת אומרת, כבר היום אנחנו גובים פחות ממה שמקוזז לנו

חן לוי:       אנחנו לא נגד מהלך כזה

חן לוי:  זה מבורך שעושים מהלך לטובת המבוטחים, והרי גם אנחנו מבוטחים וגם לנו יש ילדים, וזה בסדר להוריד את יוקר המחיה

חן לוי:  אבל זה לא יכול לבוא בהשתת עלויות נוספות על קופות החולים

חן לוי:  הרי בסוף, כמו שחיים אמר, אנחנו זרוע ביצועית של המדינה למתן שירותי רפואה, ואם ייקחו לנו ממקור אחד אנחנו נצטרך לאזן את זה, כי הרי אנחנו מחויבים על פי חוק לאזן את זה תקציבית, ואנחנו לא רוצים לפגוע באף שירות אחר

חן לוי:  אז אנחנו פשוט מבקשים שביחד עם המהלך הזה יינתן תקציב כמו שצריך; אנחנו מבקשים שיינתן מקור תקציבי, כמו לכל פעילות אחרת שעושים

אוריאל בוסו: אני שואל אותך את מה ששאלתי האחרים

אוריאל בוסו:  במקרו מדובר על פריסה של 1,700 תרופות

אוריאל בוסו:  אתם יודעים על איזה תרופות מדובר

אוריאל בוסו:  כולן עלו בשיעור דומה? זה גורף? אתה יודע להגיד לי על יתרות שיש לך מתרופות שהעלייה הזאת לא חלה עליהן בגלל שיש לך מלאים או הסכמים עד 1 בינואר 2024? בוא תגיד לי מה המצב

אוריאל בוסו:  פשוט אני שומע פה את הקופות, ואני לא אומר שאתם לא עושים עבודת קודש, אבל כולם עומדים כאן ומתבכיינים, אחרי ששר האוצר ושר הבריאות ישבו ושברו את הראש עם הצוותים שלהם, ואנחנו מכנסים פה את הוועדה הערב בשביל להקל על אזרחי ישראל

אוריאל בוסו:  אנחנו צריכים קצת גם את המשוב שלכם

חן לוי: בסוף, יהיה גידול בעלויות, אין עוררין על זה

חן לוי:  נגיד שנצליח להוריד חברה כזו או אחרת מלהעלות את המחירים באותו שיעור כמו הירפא, ונגיד שגם נצליח אצל חלק מהחברות לבטל לגמרי את העלייה עד סוף השנה – עדיין יהיו חברות שכן ירצו להעלות

חן לוי:  אגב, הסכמים עם בתי מרקחת חיצוניים, הסכמים עם רשתות הפארם החיצוניות, כפופים לירפא

חן לוי:  זאת אומרת, אצלן זה ישירות מול ירפא, כך שאם ירפא עולה אז הלקוח משלם להן יותר

חן לוי:  אז אני יכול עכשיו להתחיל לעשות איתם מסחר על אחוז ההנחה כדי לקבל אחוז הנחה יותר גדול, אבל זה עדיין לא מכסה את הפער, כי שער היורו עלה והן יודעות שהירפא עולה וגם הן רוצות נתח מזה

חן לוי:  כך שבסוף אני אשלם יותר

חן לוי:  ושוב, אנחנו מבקשים מקור תקציבי לדבר הזה, אל מול הפגיעה בהכנסות

אוריאל בוסו: מחירי התרופות ירדו בעקבות ירידת היורו? מה עשו ביתרות האלה? השאירו את זה בקופה

נריה שטאובר: לא, זה שונה, צריך להבין

נריה שטאובר:  שנה שעברה היה עדכון מיוחד והמחירים ירדו ב-3

נריה שטאובר: 13%, וכשיש ירידה - - -     

אוריאל בוסו: למה זה ירד?     

נריה שטאובר: זה ירד מתוקף אותו צו

נריה שטאובר:  הירידה בעצם נובעת מצו פיקוח מחירים על תרופות מרשם

נריה שטאובר:  הצו קובע שאם מ-1 בינואר עד 31 במאי יש בממוצע ירידה או עלייה שהיא מעל 3% אז אנחנו משנים את המחירון עד 5%

נריה שטאובר:  השנה אנחנו עומדים על סדר גודל של 10% עליית מחירים, כך שבעצם הגענו לגג

אוריאל בוסו: נומינלית או - - - ?     

נריה שטאובר: זה פשוט ממוצע של השערים ביחס לממוצע שהיה ב-1 בינואר

נריה שטאובר:  זאת אומרת, ב-1 בינואר היה איזשהו שער, ובמהלך התקופה הזאת היורו עלה משמעותית, ולכן בעצם יש עכשיו את העלייה

נריה שטאובר:  בירידה המצב הוא שונה, כי בירידה, במקומות שבהם הקופה משלמת את מחיר המקסימום, היא באמת נהנית יותר מהירידה

נריה שטאובר:  ההערכה שלנו – שיש לגביה טענות של קופות החולים – היא שכשיש עלייה אז המחירים בפועל הרבה פחות מושפעים ממנה, כי הדינמיקה בין הקופות לחברות התרופות לא כל כך מאפשרת למחירים לעלות באמצע השנה

נריה שטאובר:  כשיש ירידה זה שונה, כי זה מתוקף חוק

נריה שטאובר:  ולכן הגידור שחיים הציג קודם בא לתת מענה בדיוק על הדבר הזה

נריה שטאובר:  במקומות שלקופות באמת תהיה עלייה ואנחנו בצו הזה לוקחים להן את המימון שהיה יכול להגיע מהשתתפויות עצמיות – אותו אנחנו נגדר ושם ניתן מענה, כי נכון לתת שם מענה

גאיה עפר: זה רעיון נחמד, אבל לא ככה סל הבריאות עובד

גאיה עפר:  סל הבריאות מתוקצב כסל, וכסף שמגיע לסל התרופות לא צבוע לתרופה איקס או תרופה וואי, כי הסל עובד כמכלול אחד

גאיה עפר:  המכלול הזה כולל - - -     

אוריאל בוסו: אולי חבל שזה ככה

גאיה עפר: אולי, אבל כך קבע המחוקק, ואני חושבת שהרבה גורמים במשרד הבריאות יסכימו שיש לזה יתרונות ואולי זה אפילו אחד המרכיבים שמביאים למערכת הבריאות המצוינת שיש לנו בארץ, אבל זה כבר לדיון אחר

גאיה עפר:       אבל חלק מהמכלול הזה זה השתתפות עצמית של 6

גאיה עפר: 45% שמנוכה מהסל בגין השתתפות עצמית, וזה לא משנה לאיזה שירות זה נעשה והאם המחיר של השירות הזה עלה או ירד וכמה מהשירות הזה ניתן

גאיה עפר:  מהצד השני, בסופו של דבר, כשמסתכלים על השורה התחתונה, לצערי הרב קופות החולים לא צפויות לסיים את השנה באיזון תקציבי, ולכן היתרות שהוזכרו כאן שאולי נשארו מירידות מחירים בשנים קודמות או מהסכמים כאלה ואחרים או ממימון של ההשתתפויות העצמיות – אני אשמח לשמוע שיש אותן, כי זה אולי יפטור אותנו מהצורך להידרש להסכמי ייצוב השנה או מכל תקצוב נוסף

חיים הופרט: אמירה אומללה, אבל - - -     

אוריאל בוסו: שנייה

אוריאל בוסו:  האוצר, יש איזה סף מסוים עד איפה המשרד שלכם צריך לנהל את משרד הבריאות

אוריאל בוסו:  אלה שני שרים נפרדים, שני משרדים נפרדים, והם קיבלו את התקציב שלהם, הצביעו על זה בתקציב המדינה, וצריך לתת להם לתכלל את זה

אוריאל בוסו:  גם להם יש אחריות, הם יודעים שהם לוקחים לצד אחד מצד שני, אז צריך לתת להם קצת שיקול דעת

אוריאל בוסו:  האיתנות של הקופות חשובה להם לא פחות מלי ומלך

אוריאל בוסו:       חיים, אתה מעלה אוטומטית את המחירונים? איך זה הולך?     

חיים הופרט: המחירון עולה אוטומטית עקב צו הפיקוח

חיים הופרט:  השרים מנחים את המפקח על המחירים להעלות בהתאם לכללים שנריה ציינה

חיים הופרט:  אם שער החליפין עולה מ-3%, מחויבים להעלות - - -     

אוריאל בוסו: אתה מאפשר להם להעלות, זה לא שאתה מעלה, נכון?     

חיים הופרט: מחיר מחירון המקסימום עולה

קריאה: זה מחירון המקסימום

קריאה:  זאת אומרת, מחירי הרכש - - -     

רננה מיסקין: זה בעצם כבר קבוע בצו

חיים הופרט: מכירי הרכש לא קשורים למחירי המקסימום

חן לוי: כבוד היושב-ראש, זה לא מדויק להגיד את זה, כי בסוף מרבית ההסכמים הם איזשהו אחוז הנחה ממחיר המקסימום

חן לוי:  ואם המקסימום עולה אז המחיר שאנחנו משלמים עולה, כי ההנחה היא באחוזים

חן לוי:       אני רוצה להתייחס לעניין התחולה

חן לוי:  גם אנחנו נצטרך שהות כדי להחיל את זה

חן לוי:  גם אם יוצא תזכיר חוק וגם אם יש כוונה, עד שבפועל לא קורה משהו אנחנו לא יכולים להיערך

חן לוי:  1 ביולי זה יום שבת, מחר יום חמישי, כך שזה בעצם משאיר יום אחד היערכות לדבר הזה

חן לוי:  לכן אנחנו מבקשים שהות קצת יותר ארוכה

אוריאל בוסו: אבל הצו נכנס לתוקף ב-1 ביולי

אוריאל בוסו:  תכף אני אבקש ממשרד המשפטים לתת לי מענה לזה

אוריאל בוסו:  אבל לפני כן – הראל שרעבי, קופת חולים לאומית

הראל שרעבי: ערב טוב

הראל שרעבי:  אז קודם כול, אני מצטרף לדברי חבריי מהקופות האחרות

הראל שרעבי:  המאבק ביוקר המחיה הוא חשוב מאוד, אבל צריך לשים לב להשלכות של הצעד הזה, בכמה היבטים

הראל שרעבי:  אחד, כמו שכבר נאמר פה, ההכנסות של הקופות משמשות אותן למתן שירותים, והמשמעות הישירה של הקטנת ההכנסות של הקופה היא צמצום השירותים האחרים

הראל שרעבי:  נכון שאולי לא רואים את זה דרך מחירי תרופה או מחיר כזה או אחר, אבל בסוף המבוטח פוגש את זה במרפאה בחוסר היכולת שלו לקבל שירות כזה או אחר כי המקורות של הקופה הצטמצמו

הראל שרעבי:  אבל על זה כבר דיברו הרבה ואני לא רוצה להרחיב בזה

הראל שרעבי:       אני רוצה להתייחס לשתי נקודות שבעיניי הן קריטיות

הראל שרעבי:  אחת, הסבירו למה אין לנו יכולת להיערך בלוחות הזמנים הללו

הראל שרעבי:  צריך להבין שלמרות שמחירון הירפא עולה לגבי התרופות הספציפיות הללו בשיעור אחיד, ההשפעה של זה על ההשתתפויות העצמיות היא לא אחידה, כי יש תרופות שנמצאות ברף המינימום, שזה 18

הראל שרעבי: 5 שקלים, יש תרופות שגובים 10% מהמחירון, יש תרופות שגובים 15% מהמחירון, ובשביל לבצע עכשיו התאמה ספציפית לכל תרופה ותרופה נדרשת התייחסות פרטנית

הראל שרעבי:  זה שונה מהנוסחאות שמעוגנות כיום בתוך המערכות שלנו ונדרשת התערבות ידנית

הראל שרעבי:  ולכן זה לא מעשי לעשות את זה בלוחות הזמנים הללו, ואת זה חייבים להביא בחשבון

הראל שרעבי:  כבר אמרו מקודם, חשיפות לתביעות ייצוגיות

הראל שרעבי:  אבל מעבר לזה, אני לא חושב שמישהו מהקופות, בלי קשר לתביעה ייצוגית, רוצה לפעול שלא בהתאם להוראות החוק, ולכן הבקשה שלנו היא שאל תשימו אותנו במקום שבו אנחנו לא מסוגלים לקיים הוראה של צו שאנחנו מאוד רוצים לקיים אותו

הראל שרעבי:  אז זאת בקשה אחת

הראל שרעבי:       הנקודה השנייה נוגעת לגידור הפגיעה בקופות

הראל שרעבי:  חיים לא ממש הסביר באיזה אופן הם הולכים לשפות את הקופות בגין המהלך הזה

הראל שרעבי:  אין שאלה שהמהלך הזה גורר פגיעה כספית בקופות, בין אם מסתכלים בזה בצד ההכנסות ובין אם מסתכלים בזה מצד העלויות

הראל שרעבי:  אני מציע ומבקש, מאחר שהם גם לא הסבירו פה באופן מדויק – או אפילו לא מדויק – באופן כללי, באיזה אופן הולכת להתבצע ההתחשבנות הזאת, וכדי לא להיכנס למנגנונים מורכבים של כמה זה עולה, ובתי מרקחת פרטיים, ותרופות שצמודות ליורו ולא צמודות ליורו, יש מנגנון שקבוע כבר היום, שהוא המנגנון של ההכנסות

הראל שרעבי:  הוא קבוע ברגולציה

הראל שרעבי:  ניצמד אליו, נבדוק פשוט באופן ישיר מה הפגיעה בהכנסות של הקופות, ועל זה לשפות את הקופות

אוריאל בוסו: את מכיר מנגנון רק של העלאה אוטומטית

אוריאל בוסו:  אתה לא מכיר מנגנונים אחרים

הראל שרעבי: לא, גם כשהמחירון יורד אנחנו מורידים את המחירים

הראל שרעבי:  בתחילת שנה המחירון ירד ומחירי ההשתתפות ירדו

אוריאל בוסו: ואיך ההיערכות של ההורדה הייתה בסדר, ועכשיו כשמדברים על הקפאה זה יותר מסובך? היום הכול דיגיטלי

אוריאל בוסו:  אתה לא הולך לבית מרקחת, בית מרקחת, או סופר-פארמים, מאחד לשני, ואומר להם: תרופה פלונית תוריד כך וכך

אוריאל בוסו:  יש לכם מנגנונים, יש לכם תרופות, מחליטים מה עולה, מושיבים כמה צוותים ופותרים את הבעיה

הראל שרעבי: אדוני צודק, וזה בדיוק הקושי כעת, כי הנוסחאות - - -     

אוריאל בוסו: אבל אתם יודעים את זה כבר שבועיים-שלושה, שאנחנו הולכים לעשות את זה

אוריאל בוסו:  אז מה עשיתם?     

הראל שרעבי: אני רק אסביר למה מה שקורה בדרך כלל לא יכול לקרות עכשיו

הראל שרעבי:  המערכות שלנו מעודכנות ומתוכנתות באופן כזה שברגע שמחירון הירפא משתנה, באופן אוטומטי מחירי ההשתתפויות העצמיות מעודכנים, כי יש נוסחה ידועה

הראל שרעבי:  יש X אחוזים לתרופות כאלה, Y אחוזים לתרופות אחרות, ויש תקרה מסוימת של לא פחות מ-18, 18

הראל שרעבי: 5 שקלים

הראל שרעבי:  ככה הנוסחה הזאת קיימת בתוך המערכות

הראל שרעבי:      הבקשה עכשיו למעשה בצו היא לסטות מהנוסחאות האלה ולשנות אותן

הראל שרעבי:  עכשיו, זה לא לשנות אותן על כל התרופות

הראל שרעבי:  זאת אומרת, אתה אומר לנו: בוא - - - נוסחה חדשה

הראל שרעבי:  לחלק מהתרופות זה יישאר בנוסחה הישנה, לחלק מהתרופות תשים נוסחה חדשה, שגם היא לא אחידה, כי זה תלוי בכל תרופה על האופן שבו היא מתנהגת

הראל שרעבי:  ולכן אין דרך אחרת חוץ מלהתערב ידנית ברשימת התרופות שלגביהן מבצעים עכשיו הקפאת מחירים

הראל שרעבי:  היינו שמחים שזה יהיה אחרת, אבל לצערנו זה לא המצב, ולכן אנחנו מבקשים מאוד שתהיה לנו שהות

הראל שרעבי:       אני אחזור רק לנקודה הנוספת שדיברתי עליה, וזה האופן שבו נכון שמשרד הבריאות ישפה אותנו: פשוט לראות במה נפגענו בצד ההכנסות

הראל שרעבי:  פה אין פרשנויות, מחלוקות, הסברים

הראל שרעבי:  זה ברור לכולם, באיזה אופן היינו צריכים לגבות, ואת הדבר הזה לשפות

הראל שרעבי:  כל מנגנון אחר ייצר כל מיני פרשנויות

הראל שרעבי:  כל גורם ינסה למשוך לצד שלו, והחשש שלי שהקופות יישארו בחסרון כיס מהאירוע הזה, והדבר הזה משפיע באופן ישיר על השירותים שהן נותנות למבוטחים

הראל שרעבי:  אני מניח שזאת ודאי לא המטרה של הצו הזה

הראל שרעבי:  בסופו של דבר המטרה של הצו הזה היא לשפר את מצבם של המבוטחים, בין אם בהיבטי יוקר המחיה, ובין אם בשיפור ושימור השירות שהם מקבלים

הראל שרעבי:  ולכן צריך להבטיח שהמנגנון שבאמצעותו משפים את הקופות הוא מנגנון שמשאיר את ההכנסות שלהן כפי שהן היו אילולא הצו

הראל שרעבי:  עד כאן

אוריאל בוסו: תודה רבה

אוריאל בוסו:  לפני שנשמע את עו"ד יעל סלנט, עו"ד שי סומך, משרד המשפטים

אוריאל בוסו:  הוא אומנם לא צפה בכל הדיון, אבל חלקית

אוריאל בוסו:  אתה שמעת קצת דברים, לפחות את האחרון, תאמין לי שכל הקופות דיברו אותו דבר

אוריאל בוסו:  אתה יכול להתייחס אליו כאילו התייחסת לכל הקופות

שי סומך: מה השאלה אליי? אני באמת לא הייתי בכל הדיון

אוריאל בוסו: קודם כול עלתה פה טענה, על ידי משרד האוצר בכל אופן, יותר נכון הקופות, שאם הם לא יספיקו להכניס לתוקף את הביצוע ב-1 ביולי, יהיו חשופים לתביעות ייצוגיות, לחלק שהעלו והם לא ידעו להחזיר להם, או למי שגבו ממנו והוא לא יודע שגבו ממנו ואחר כך צריך להחזיר

אוריאל בוסו:  ואנחנו מבקשים שבהתאם להוראות הצו, שייכנס לתוקף ב-1 ביולי – זו הסיבה שהתכנסנו כאן כעת – ומצד שני אמרנו להם, שידענו כבר מזמן, הודענו שהמהלך הזה לקרות, וצריך לשבת לנהל את המנגנונים

אוריאל בוסו:  זו נקודה אחת

שי סומך: אוקיי

שי סומך:  קודם כול משרד הבריאות מוכן לדחות את המועד כדי לאפשר היערכות ליישום הצו?     

אוריאל בוסו: לא, זה לא האוצר, אנחנו לא מוכנים לדחות את המועד

אוריאל בוסו:  אנחנו לא רוצים שאנשים ישלמו יותר ביוקר על התרופות ב-1 ביולי

שי סומך: אז יהיה צריך באמת להחזיר את הכספים

שי סומך:  זאת אומרת, יהיו צריכים להחזיר את הכספים שנגבו ביתר

שי סומך:  לפי החוק זה מה שיהיה צריך לעשות

שי סומך:  זה הפתרון למצב הזה

שי סומך:  ואם לא יחזירו את הכספים, בוודאי שהם יהיו חשופים לתובענה ייצוגית

אוריאל בוסו: שייתנו גורף בכל התרופות הנחה של 5%, flat על הכול, ואחר כך יעשו עדכונים, אחרי שבועיים יעלו את מה שלא היה צריך להעלות

אוריאל בוסו:  יותר קל

אוריאל בוסו:  מרגע זה כל הקופות יכניסו לחיצה – 5% כל התרופות, יותר מ-1,700, אבל גם מה שהם לא חושבים, ואז יהיה יותר קל

שי סומך: מבחינה משפטית הם צריכים באמת למלא את הוראות הצו, ואם הם לא מצליחים לעשות את זה בזמן אז הם יצטרכו להחזיר את זה אחורה

שי סומך:  ואם הם לא יעשו, הם חשופים מבחינה משפטית

שי סומך:  מבחינה משפטית זה המצב

אוריאל בוסו: תודה

אוריאל בוסו:  מישהו מהמשרדים רוצה להוסיף משהו בשלב הדיון הזה, או שנשמע את עו"ד סלנט שתקרא את הצו? אוקיי, בבקשה, עו"ד יעל סלנט

יעל סלנט: זאת אומרת, שאתם עומדים על זה שהתחילה תהיה ב-1 ביולי?     

אוריאל בוסו: אנחנו עומדים על התחילה, זו הסיבה שהתכנסנו פה היום?     

יעל סלנט: בסעיף עצמו כתוב: "המפורטות בצו זה", אבל אני מבינה שסל שירותי הבריאות הוא יותר רחב ממה שמפורט בצו? 

רננה מיסקין: קודם כול סל שירותי הבריאות כולל עוד דברים חוץ מתרופות, ולכן זה פחות רלוונטי

יעל סלנט: לא, אבל בסעיף עצמו כתוב "המפורטות בצו זה", ופה אתם מבקשם לכתוב "הכלולות בסל שירותי הבריאות"

רננה מיסקין: זה קשור לעדכון שצריך לעשות לרשימה של התרופות

רננה מיסקין:  זה פשוט כדי לוודא שזה יחול גם על תרופות שהוכנסו ממש בשנים האחרונות

יעל סלנט: את רוצה להסביר את ה"ואולם" הזה ולהקריא אותו?     

רננה מיסקין: אני מקווה שאני אסתדר עם השמות של התרופות

יעל סלנט: סומכים עלייך

אוריאל בוסו: למה לא מנוקד?     

רננה מיסקין: זה מנוקד באנגלית

רננה מיסקין:  אבל המטרה של ה"אולם" זה פשוט אלה היום החרגות מהכלל שקבוע בתוספת השנייה לצו התרופות הקיים, שבעצם קובע איזשהו מנגנון שונה ממה שקיים בתוכניות הגבייה לגבי התרופות הספציפיות

רננה מיסקין:  אז מכיוון שלא רצינו לגעת בזה, ובהנחיה של נוסח של חקיקת משנה בייעוץ וחקיקה ושל שי, פשוט העתקנו את זה, ככה שגם בתקופה הזאת לא נתגבר על ההסדר הספציפי שחל על התרופות האלה

רננה מיסקין:  זה הכול

רננה מיסקין:  זה פשוט צילום של המצב הקיים כדי לא לפגוע בו

יעל סלנט: אוקיי

יעל סלנט:  אז אולי רק תקריאי למען הסדר הטוב?     

אוריאל בוסו: אבל למה באמת התרופות האלה מוזכרות?     

רננה מיסקין: אלה תרופות שכבר אושרו בעבר, עברו את המנגנון הרגיל של התיקון של צו התרופות, ואישור בהתאם לשינוי שנדרש במנגנון שקבוע בסעיף 8 לחוק

רננה מיסקין:  אנחנו פשוט לא רוצים לפגוע בזה, יש פה איזשהו הסדר ספציפי שחל עליהן

אוריאל בוסו: אוקיי

אוריאל בוסו:  זהו? קראת את כל הסעיפים?     

רננה מיסקין: בזאת סיימתי

אוריאל בוסו: טוב, לאחר התייעצות גם עם שר הבריאות, ולאחר ששמעתי את הקופות, בחשש – מה שמשרד האוצר – תביעות צפויות - - - המנגנונים, ודאי שלא מדובר לא בשלושה שבועות, לא בכלום

אוריאל בוסו:  אז ה-1 ביולי חל ביום שבת

אוריאל בוסו:  שבת הבאה זה 8 ביולי

אוריאל בוסו:  אז אנחנו נחיל את הצו מה-9 ביולי

אוריאל בוסו:  יש להם שבעה ימים, חמישה-שישה ימי עבודה מלאים לפעול

אוריאל בוסו:  אנחנו חושבים שזה זמן מספיק לעשות את העבודה ולעדכן

אוריאל בוסו:  הלכנו קצת לקראת הקופות

אוריאל בוסו:  אני קורא לאזרחים לא לרכוש תרופות בשבוע הזה לפחות

גאיה עפר: שכולם יהיו בריאים

אוריאל בוסו: שכולם יהיו בריאים

אוריאל בוסו:  לא, התרופות הכרוניות שהם יכולים לרכוש פעם בחודש - - -     

ליאור ברק: קודם כול שכל אזרח ייקח את התרופה שהוא צריך

אוריאל בוסו: זה קצת מפריע, כי למעשה אנשים שמחדשים התרופות הכרוניות זה ב-1, תרופות רבעוניות

ליאור ברק: אנשים שמחדשים את התרופות הכרוניות – יש להם תקרה כרונית, אז הם לא מושפעים - - -     

אוריאל בוסו: הם לא מושפעים?     

ליאור ברק: הם לא מושפעים משינויי המחירים

יעל סלנט: והתקרה לא תושפע?     

ליאור ברק: התקרה צמודה למדד יוקר הבריאות, היא לא רלוונטית

יעל סלנט: והיא לא צפויה לעלות בחצי שנה - - -     

ליאור ברק: התקרה לא תשתנה בגלל הדבר הזה

ליאור ברק:  התקרה משתנה כשמדד יוקר הבריאות עולה

אוריאל בוסו: תרופות פוריות גם - - -     

ליאור ברק: כל תרופה שהמחיר שלה הוא עד 18

ליאור ברק: 5 שקלים או מעל 200 שקלים אלה תרופות שיושפעו, אלא אם כן אתה חולה כרוני, ואז אתה נעצר בתקרה, או שאתה פטור מתקרה בכלל כי אתה - - -     

רננה מיסקין: אז ממילא אם הם יגיעו לתקרה הם לא ישלמו יותר

ליאור ברק: גם, אגב, חלק מתרופות הפוריות, כמו הפרגונל, כלולות בתוכנית הגבייה, ולכן גם הן לא ישתנו

אוריאל בוסו: אוקיי

אוריאל בוסו:  תודה

יעל סלנט: אוקיי

יעל סלנט:  אז מה שהקראנו קודם בעצם יהיה בתקופה שמיום 9 ביולי עד יום 31 בדצמבר

יעל סלנט:  נתאים את התאריך העברי ל-9 ביולי

אוריאל בוסו: יש עוד משהו להוסיף?     

קריאה: יש הסכמה

יעל סלנט: יש הסכמה של האוצר

יעל סלנט:  יופי

אוריאל בוסו: טוב

אוריאל בוסו:  תודה רבה

אוריאל בוסו:      בהתאם לצו שהוגש בפניי, צו ביטוח בריאות ממלכתי (תרופות בסל שירותי הבריאות) (הוראת שעה), התשפ"ג–2023 – לפני שאני מצביע אני באמת רוצה להודות לשרי האוצר והבריאות, ולצוותים במשרד הללו

אוריאל בוסו:  אני חושב שמשרד הבריאות נתן את חלקו מעבר למצופה, ועל כך אנחנו מודים לכם

אוריאל בוסו:  אגב, מחר הוועדה יוצאת לאילת

חיים הופרט: אדוני היושב-ראש, אני אנצל את האתנחתא שנוצרה לנו כדי להודות - -     

קריאה: לפני ההצבעה – איזה disclaimer

אוריאל בוסו: היינו צריכים את זה בסוף היום

חיים הופרט: - - כדי להודות לוועדה, לצוות הוועדה, לך, על זה שנעתרתם לכנס את הוועדה באופן מהיר, כדי להעביר את הצו

אוריאל בוסו: אני מוכרח לומר שהייתי באמת בקשר עם שר אוצר ושר הבריאות אתמול בלילה וכבר כמה ימים, והתעקשתי על זה

אוריאל בוסו:  זה שובץ למעשה לסדר-היום אתמול, ואחר כך נדחה להיום, והבנתי שזה לא יגיע

אוריאל בוסו:  ואז דיברתי עם מזכירות הכנסת לכנס את הוועדה, שזה לא דבר טריוויאלי, לאחר נעילת המליאה, אבל אמרתי שאני לא רוצה לסיים את הסוף-שבוע, ומחר אני גם לא יכול לכנס את הוועדה, לפני שייכנס

אוריאל בוסו:  אזרחי ישראל גם ככה נאנקים, ואת החלק הקטן שלנו שאנחנו יכולים להביא בשורות, זה דבר חשוב

אוריאל בוסו:  לכן אני באמת רוצה להודות לצוותים שעשו עבודת קודש

אוריאל בוסו:      אני רוצה להצביע על הצו

אוריאל בוסו:  מי בעד?      

אוריאל בוסו: אושר

אוריאל בוסו: פה אחד

אוריאל בוסו:  זכות

אוריאל בוסו:  אין מתנגדים, אין נמנעים

אוריאל בוסו:  אני קובע שצו ביטוח בריאות ממלכתי (תרופות בסל שירותי הבריאות) (הוראת שעה), התשפ"ג–2023, אושר בוועדת הבריאות, וייכנס לתוקף לאחר חתימת השרים, החל מה-9 ביולי

אוריאל בוסו:      תודה רבה

אוריאל בוסו:  ישיבה זו נעולה